ᱯᱟᱪᱮ ᱪᱟᱢᱯᱟᱨᱚᱱ ᱦᱚᱱᱚᱛ

ᱯᱟᱪᱮ ᱪᱟᱢᱯᱟᱨᱟᱱ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱢᱮᱱᱟᱜ ᱟᱠᱟᱫ ᱢᱤᱫᱴᱟᱝ ᱥᱟᱜ-ᱥᱚᱱ ᱦᱚᱱᱚᱛ ᱠᱟᱱᱟ, ᱱᱚᱣᱟ ᱫᱚ ᱵᱤᱨᱜᱩᱧᱡᱽ ᱠᱷᱚᱱ ᱓᱗ ᱢᱟᱭᱤᱞ ᱥᱟᱝᱜᱤᱧ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱱᱚᱣᱟ ᱦᱚᱱᱚᱛ ᱫᱚ ᱛᱤᱨᱦᱩᱛ ᱰᱤᱵᱷᱤᱡᱚᱱ ᱨᱮ ᱯᱟᱲᱟᱣ ᱟᱠᱟᱱᱟ᱾http://tirhut-muzaffarpur.bih.nic.in  ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱵᱮᱛᱤᱭᱥ ᱨᱮ ᱯᱟᱲᱟᱣ ᱟᱠᱟᱱᱟ᱾  ᱱᱚᱣᱟ ᱦᱚᱱᱚᱛ ᱫᱚ ᱱᱮᱯᱟᱞ ᱥᱟᱶ ᱞᱮᱵᱽᱲᱮᱡ ᱥᱤᱢᱟ ᱢᱮᱱ ᱛᱮ ᱵᱟᱪᱥᱭᱚᱜ ᱠᱟᱱᱟ᱾ ᱯᱟᱪᱮ ᱪᱟᱢᱯᱟᱨᱟᱱ ᱨᱮᱭᱟᱜ ᱧᱩᱢᱩᱜᱚᱜ ᱞᱮᱠ ᱴᱷᱟᱹᱭ ᱫᱚ ᱦᱩᱭᱩᱜ ᱠᱟᱱᱟ ᱠᱩᱢᱟᱨ ᱵᱟᱜᱽ ᱟᱨ ᱵᱨᱤᱱᱫᱟᱵᱚᱱ, ᱚᱠᱟ ᱨᱮ ᱢᱚᱦᱟᱛᱢᱟ ᱜᱟᱱᱫᱷᱤ ᱥᱚᱛᱭᱟ ᱜᱨᱚᱦᱚ ᱟᱱᱫᱚᱲᱮ ᱮᱦᱚᱵ ᱞᱮᱫ᱾

ᱚᱛᱱᱚᱛ ᱩᱱᱩᱨᱩᱢ
ᱯᱟᱪᱮ ᱪᱟᱢᱯᱟᱨᱟᱱ ᱦᱚᱱᱚᱛ ᱫᱚ ᱕᱒᱒᱘ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱟᱢᱫᱟᱡᱽ ᱠᱚᱭᱮ ᱟᱢᱮᱨᱤᱠᱟ ᱨᱮᱭᱟᱜ ᱠᱟᱱᱟᱰᱟ ᱫᱤᱥᱚᱢ ᱨᱮᱭᱟᱜ ᱟᱢᱚᱱᱰ ᱨᱤᱝᱜᱽᱥ ᱯᱚᱱᱚᱛ ᱥᱚᱢᱟᱱ ᱦᱩᱭᱩᱜᱼᱟ᱾

ᱯᱟᱹᱨᱥᱤ
ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱭᱟᱹ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱵᱷᱚᱡᱽᱯᱩᱨᱤ ᱯᱟᱹᱨᱥᱤ, ᱚᱠᱟ ᱯᱟᱹᱨᱥᱤ ᱫᱚ ᱜᱚᱴᱟ ᱵᱤᱦᱟᱨ, ᱡᱷᱟᱨᱠᱷᱚᱸᱰ ᱟᱨ ᱩᱛᱚᱨ ᱯᱨᱚᱫᱮᱥ ᱮᱢᱟᱱ ᱴᱚᱴᱷᱟ ᱠᱚ ᱨᱮ ᱟᱢᱫᱟᱡᱽ ᱔0,000,000 ᱦᱚᱲ ᱟᱠᱚᱣᱟᱜ ᱫᱤᱱᱟᱹᱢ ᱫᱤᱱ ᱨᱮᱭᱟᱜ ᱡᱤᱭᱚᱱ ᱨᱚ ᱠᱚ ᱞᱟᱲᱪᱟᱲᱮᱫ ᱠᱟᱱ, ᱱᱚᱣᱟ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱫᱚ ᱫᱮᱵᱽ ᱱᱟᱜᱟᱨᱤ ᱟᱨ ᱠᱟᱭᱛᱷᱤ ᱵᱟᱱᱟᱨ ᱞᱤᱯᱤ ᱜᱮ ᱞᱟᱲᱪᱟᱲᱚᱜ ᱠᱟᱱᱟ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱯᱟᱶᱷᱮ ᱪᱟᱢᱯᱟᱨᱟᱱ ᱦᱚᱱᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ: ᱓,᱙᱒᱒,᱗᱘᱐ ᱡᱚᱱᱟ, ᱚᱠᱟ ᱫᱚ ᱟᱢᱫᱟᱡᱽ ᱞᱤᱵᱟᱨᱤᱭᱟ ᱫᱤᱥᱚᱢ ᱥᱚᱢᱟᱱ ᱦᱩᱭᱩᱜ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱭᱟᱜ ᱚᱨᱮᱜᱚᱱ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ᱾   ᱱᱚᱣᱟ ᱥᱤᱧᱚᱛ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱖᱓ ᱟᱱᱟᱜ ᱜᱟᱹᱨᱤ ᱮᱞ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱦᱚᱱᱚᱛ ᱨᱮ ᱜᱷᱚᱱᱚ ᱜᱤᱨᱟᱹᱵᱟᱥ ᱨᱮᱭᱟᱜ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱙᱕᱐ ᱡᱚᱱᱟ᱾ ᱯᱚᱞᱚᱢᱮᱱ ᱢᱤᱥ ᱜᱮ ᱥᱮᱨᱢᱟ ᱨᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱵᱟᱹᱰᱚᱜ ᱨᱮᱭᱟᱜ ᱦᱤᱥ ᱫᱚ ᱦᱩᱭᱩᱜ ᱠᱟᱱᱟ ᱥᱟᱭ ᱠᱟᱲᱟ ᱒᱘.᱘᱙% ᱦᱤᱥ᱾ ᱯᱟᱪᱮ ᱪᱟᱢᱯᱟᱨᱟᱱ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱛᱮᱞ ᱵᱚᱫᱚᱞ ᱛᱮ ᱙᱐᱖ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ᱾ ᱟᱨ ᱱᱚᱣᱟ ᱦᱚᱱᱚᱛ ᱨᱮ ᱥᱮᱪᱮᱫ ᱠᱚᱣᱟᱜ ᱞᱮᱠᱷᱟ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱕᱘.᱐᱖% ᱦᱤᱥ᱾
ᱞᱟᱭ ᱞᱟᱠᱪᱟᱨ
ᱱᱚᱣᱟ ᱦᱚᱱᱚᱛ ᱨᱮ ᱜᱮ ᱜᱚᱯᱟᱞ ᱥᱤᱝ ᱱᱮᱯᱟᱞᱤ ᱭᱟᱜ ᱡᱟᱱᱟᱢ ᱦᱩᱭ ᱞᱮᱱᱟ᱾ ᱢᱚᱦᱟᱛᱢᱟ ᱜᱟᱱᱫᱷᱤ ᱦᱚ ᱱᱚᱣᱟ ᱡᱟᱭᱜᱟ ᱠᱷᱚᱱ ᱜᱮ ᱑᱙᱑᱗ ᱥᱮᱨᱢᱟ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱮᱱᱫᱨᱚᱯᱨᱚᱥᱟᱫᱽ ᱟᱱᱩᱨᱟᱜᱽ ᱱᱟᱨᱟᱭᱚᱱ ᱥᱤᱱᱦᱟ ᱟᱨ ᱨᱟᱡᱽ ᱠᱤᱥᱚᱨ ᱯᱨᱚᱥᱟᱫᱽ ᱥᱟᱶ ᱢᱤᱞᱟᱹᱣ ᱠᱟᱛᱮ ᱥᱚᱛᱭᱟ ᱜᱨᱚᱦᱟ ᱟᱱᱫᱚᱲᱮ ᱮᱦᱚᱵ ᱞᱮᱫᱟ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:ᱚᱛᱱᱚᱛ